Downloaded from YTS.BZ
Official YIFY movies site: YTS.BZ
‫במהלך חיי,‬
‫ביקרתי במקומות יוצאי דופן רבים.‬
‫פגשתי הרבה יצורים מרתקים.‬
‫אבל יש כמה שהרגשתי כלפיהם‬ ‫קשר עמוק במיוחד.‬
‫יש להן כוח ומרץ‬
‫שמתעלה בהרבה על שלנו.‬
‫אבל כשאני מסתכל עליהן,‬
‫אלה לא הגודל והכוח שלהן‬ ‫שממלאים אותי ביראת כבוד.‬
‫אלה האינטליגנציה והמודעות‬ ‫שאני רואה בעיניהן‬
‫כשהן משיבות לי מבט.‬
‫הן ממלאות אותי בתחושה מכריעה‬ ‫של פלא ושל פחד.‬
‫אבל לא פחד מהן.‬
‫פחד שאני, אנחנו, אולי פספסנו משהו.‬
‫משהו חשוב.‬
‫הבנה עמוקה יותר של מה ומי הן…‬
‫ומה המשמעות של זה עבורנו.‬
‫- דייוויד אטנבורו והגורילות -‬
‫- החיים על כדור הארץ -‬
‫אני זוכר את הפעם הראשונה‬ ‫שפגשתי גורילות הרים.‬
‫"יום שני התשעה בינואר, 1978.‬
‫"הקונוסים המושלמים‬ ‫של הרי הגעש וירונגה נמצאים מולנו."‬
‫- רואנדה‬ ‫מזרח אפריקה -‬
‫"אנחנו מתחילים בהליכה של שעה וחצי‬ ‫במעלה ההר.‬
‫"לאט לאט, אזור הפרא חסר הייחוד‬ ‫הופך ליער הגשם בגובה רב.‬
‫"עצים בעלי ענפים ארוכים‬ ‫עמוסים בכריות של אפיפיטים.‬
‫"שרכים ירוקים בעלי עלים דמויי סרטים‬
‫"עם טחב ספרדי דקיק וחיוור בכל מקום.‬
‫"מצאנו קבוצה של נקבות וצעירים‬ ‫בקרחת יער קטנה.‬
‫"ולתדהמתי, הם הרשו לי להתקרב.‬
‫"זה לא היה אפשרי‬
‫לולא העבודה החלוצית של דיאן פוסי.‬
‫"היא חיה בקרב הגורילות,‬
‫"וחקרה את הפרטים האינטימיים של חייהן."‬
‫מכיוון שעשינו כפי שדיאן הנחתה אותנו,‬
‫הן קיבלו אותנו באותם תנאים.‬
‫"נאלצתי לעצור ולהחליף נהמה עמוקה.‬
‫"רעש ההרגעה שמשמעו 'אני כאן'."‬
‫הראייה שלהן, השמיעה שלהן,‬ ‫חוש הריח שלהן‬
‫דומים כל כך לשלנו‬
‫שאנחנו רואים את העולם‬ ‫באותו אופן שהן רואות אותו.‬
‫אז אם הייתה אפשרות‬ ‫של לברוח מהמצב האנושי‬
‫ולחיות בדמיון בעולם של יצור אחר,‬
‫זה חייב להיות עם גורילה.‬
‫מה שאני לא אומר שם‬
‫זה שזה לא היה אמור להיות‬ ‫סרט על פגישה מיידית עם גורילות.‬
‫הפונקציה של הרצף‬
‫הייתה החשיבות של האגודל והאצבע המורה…‬
‫האגודל המנוגד והאצבע המורה.‬
‫לא חשבנו שנהיה בקשר איתן.‬
‫היינו פשוט יושבים שם ומדברים עליהן.‬
‫הסתובבתי. הן שכבו על הקרקע.‬ ‫הסתובבתי כדי להביט במצלמה.‬
‫הרגשתי משקל על כפות רגליי.‬
‫והסתכלתי למטה. והנה היה פבלו הקטן.‬
‫- פבלו‬ ‫בן 3 -‬
‫לא יכולתי לדבר על האבולוציה‬ ‫של האגודל והאצבע המורה.‬
‫נשענתי לאחור ונתתי לזה לקרות.‬
‫תראו את היצור הקטן והמקסים הזה.‬
‫כלומר, לגמרי שובה לב. אתה רוצה לחבק אותו.‬
‫פשוט אושר צרוף, באמת.‬
‫הרבה אנשים יחשבו‬ ‫שזה היה הרצף החשוב ביותר בסדרה ההיא.‬
‫אם לא למעשה בחיי המצולמים.‬
‫יש יותר משמעות והבנה הדדית‬
‫בהחלפת מבט עם גורילה‬
‫מאשר עם כל חיה אחרת שאני מכיר.‬
‫לא היה לי מושג בזמנו‬ ‫אילו חיים מדהימים פבלו ינהל…‬
‫או מה המורשת שהוא ישאיר אחריו.‬
‫עכשיו יש לי הזדמנות לספר את הסיפור של פבלו‬
‫ושל צאצאיו‬
‫שעדיין חיים במדרונות הרי וירונגה הללו.‬
‫כמעט 50 שנה לאחר מכן,‬
‫משפחת הגורילות, הידועה כעת כ"קבוצת פבלו",‬
‫נמצאת בצומת דרכים בסיפור שלה.‬
‫כסוף הגב הדומיננטי‬ ‫והמנהיג של הקבוצה הוא גיצ'וראסי.‬
‫- גיצ'וראסי‬ ‫בן 27 -‬
‫הוא אחד מהגורילות המבוגרות‬ ‫והמנוסות ביותר על ההר.‬
‫וקבוצת פבלו נהנתה מתקופה‬ ‫של יציבות תחת הנהגתו.‬
‫היציבות הזאת היא, בחלקה,‬ ‫בזכות בעלת בריתו החשובה ביותר.‬
‫טטה היא הנקבה הדומיננטית.‬
‫- טטה‬ ‫בת 13 -‬
‫הקבוצה רוכשת לה כבוד,‬
‫וחבריה הולכים בעקבותיה.‬
‫טטה וגיצ'וראסי‬
‫חולקים קשר ייחודי.‬
‫מכיוון שהיא לצידו,‬
‫הוא שמר על כוחו‬ ‫במשך חמש שנים ארוכות.‬
‫הם הלב של משפחת הגורילות הזאת.‬
‫אבל גיצ'וראסי נמצא עכשיו‬ ‫הרבה מעבר לשיא הגופני שלו.‬
‫ויש אחרים שמחכים בתור.‬
‫אובוזו…‬
‫- אובוזו‬ ‫בן 17 -‬
‫כסוף גב שצובר השפעה.‬
‫גדול מאוד,‬
‫חזק מאוד,‬
‫עם שאיפות משלו.‬
‫גיצ'וראסי מאבד את כוחו…‬
‫ואובוזו רוצה להשתלט על מנהיגות הקבוצה.‬
‫אבל לעת עתה,‬ ‫הקבוצה מקובעת על התינוקת של טטה.‬
‫בדיוק כפי שזה אצלנו,‬
‫תינוקות שזה עתה נולדו‬ ‫מושכים עניין ותשומת לב.‬
‫אבל היא רק בת כמה חודשים,‬
‫אז טטה חייבת להרחיק אותה מכל סכנה,‬
‫בייחוד כשהמצב נעשה קצת פרוע.‬
‫גורילות בכל הגילים אוהבות לשחק.‬
‫זה חלק חשוב ביצירת קשרים ושמירה עליהם.‬
‫אבל אובוזו לא מעוניין במשחקים.‬
‫כרגע הוא מתמקד בגיצ'וראסי.‬
‫הוא הפך לגדול יותר מהזכר המבוגר יותר‬ ‫ומנסה להפחיד אותו.‬
‫אבל כשמנהיגים קבוצת גורילות‬ ‫לא מדובר רק בכוח גס…‬
‫כפי שראיתי בעצמי לפני שנים רבות ברואנדה.‬
‫"כסוף הגב הדומיננטי הוא בטהובן,‬ ‫כנראה בן 30."‬
‫- בטהובן -‬
‫"הוא מתהלך באופן אגרסיבי."‬
‫הוא מגיע, וזו חיה ענקית.‬
‫כלומר… ענק בהשוואה לעצמך.‬
‫כלומר, רק חבטה אחת מהאגרוף שלו‬ ‫יכולה לפתוח לך את הראש.‬
‫עם זאת, לבטהובן היה צד אחר,‬
‫והוא נחשף בפניי‬
‫דרך מערכת היחסים שלו עם פבלו הקטן.‬
‫זמן קצר לאחר שפגשתי אותו,‬ ‫אימא שלו נעלמה,‬
‫והוא נאלץ לדאוג לעצמו.‬
‫ללא הגנת אימו, גורילה בגילו של פבלו‬
‫הייתה מתקשה לשרוד.‬
‫אבל אז קרה משהו מדהים.‬
‫בטהובן, כסוף הגב הענק, לקח אותו תחת חסותו.‬
‫הוא ניסה כמיטב יכולתו לדאוג לו‬ ‫כפי שאימו הייתה עושה.‬
‫ופבלו תמיד היה לצידו.‬
‫הוא צפה.‬
‫והוא למד.‬
‫עם בטהובן כדמות אב,‬
‫פבלו החל לשגשג.‬
‫זו הייתה מערכת יחסים‬ ‫שעמדה לשנות את חייו של פבלו לנצח.‬
‫בדיוק כמו הגורילות שפגשתי,‬
‫יש הרבה אישיויות שונות‬ ‫בקבוצת פבלו היום.‬
‫ויש אחת שמזכירה לי את פבלו עצמו.‬
‫- אובי‬ ‫בן שנתיים -‬
‫לא רק שהוא דומה מאוד,‬
‫נראה שיש לו אותן תעוזה וסקרנות.‬
‫אבל יש לו עניין מיוחד‬ ‫בגורילה אחת מסוימת.‬
‫אימפורה.‬
‫- אימפורה‬ ‫בן 14 -‬
‫אימפורה נמצא בגיל בעייתי.‬
‫הוא על סף בגרות,‬
‫והגב שלו מתחיל להראות סימני פרווה כסופה.‬
‫אבל המוח שלו עדיין צעיר.‬
‫גורילות הן יצורים חברתיים מאוד‬
‫והן מתקיימות ברשת של מערכות יחסים שונות‬
‫שעוזרת לעצב את מי שהן‬
‫ואת מי שהן יהפכו להיות.‬
‫ברור שלאימפורה יש צד שובב ואכפתי.‬
‫אבל גודלו וחוזקו חדשים לו.‬
‫וזה משך תשומת לב.‬
‫- אובוזו -‬
‫אימפורה נפצע קשה על ידי אובוזו.‬
‫זה נראה אכזרי,‬
‫אבל לכל כסוף גב יש צד אלים.‬
‫וזה טבעי לאובוזו לנסות לחסל את המתחרה שלו.‬
‫אבל אימפורה עדיין צעיר.‬
‫והוא לא ידע איך להגן על עצמו.‬
‫קבוצת פבלו מתעוררת.‬
‫בגובה 12,000 רגל,‬
‫זוהי פסגת ממלכת ההר שלהם.‬
‫אובוזו נמצא בתנועה.‬
‫הרבה כסופי גב שלטו בהרים האלה.‬
‫עכשיו אובוזו מוכן לתורו.‬
‫אבל שאר חברי הקבוצה עוד לא השתכנעו,‬
‫והתסכול שלו גדל.‬
‫המטרה היא לא להפחיד אותם.‬
‫המטרה היא להראות להם‬ ‫כמה מפחיד הוא יכול להיות.‬
‫כמה מוכשר הוא יהיה כמנהיגם.‬
‫גיצ'וראסי צופה.‬
‫אבל משום מה, הוא לא מגיב.‬
‫- אובוזו -‬
‫כשמסתכלים על כל גורילה שהיא,‬
‫אי אפשר שלא לדמיין מה היא חושבת או מרגישה.‬
‫מה היא רוצה,‬
‫או מה היא מתכוונת לעשות.‬
‫בלתי אפשרי לדעת בוודאות.‬
‫אנחנו יכולים רק להתבונן ולתהות.‬
‫אבל דבר אחד בטוח.‬
‫למרות גודלן,‬
‫גורילות הן יצורים מורכבים ורגישים.‬
‫- טטה -‬
‫כל אחת שונה‬
‫עם אישיות ייחודית משלה.‬
‫- גיצ'וראסי -‬
‫- אובוזו -‬
‫וכמונו,‬
‫ניסיון החיים שלהן מעצב אותן.‬
‫הטוב‬
‫והרע.‬
‫- אימפורה -‬
‫הפצעים של אימפורה מחלימים…‬
‫אבל הוא שומר מרחק מהקבוצה.‬
‫בשלב הזה של החיים,‬
‫גורילות ממין זכר‬ ‫יכולות להפוך למבודדות מאוד.‬
‫ואפילו המשפחות שלהן נזהרות מהן.‬
‫- אובי -‬
‫זכרים צעירים כמו אימפורה‬ ‫לפעמים בוחרים לעזוב את הקבוצה שלהם‬
‫כדי להקים משפחה משלהם.‬
‫ולפעמים לא נותרת להם ברירה אלא לעזוב.‬
‫יש קבוצות אחרות.‬
‫אימפורה לא רואה אותן,‬
‫אבל הוא שומע אותן.‬
‫וחלקן גדולות בהרבה וחזקות יותר‬ ‫מאשר קבוצת פבלו.‬
‫עם מספרים כאלה גדולים‬ ‫וכל כך הרבה כסופי גב,‬
‫התפרצויות אלימות שכיחות יותר.‬
‫להיתפס לבד‬ ‫על ידי אחת מהקבוצות הגדולות האלה‬
‫יהיה מסוכן מאוד לאימפורה.‬
‫אובוזו מחפש אוכל עם חלק מהמשפחה.‬
‫הטווח של קבוצת פבלו הוא בערך שמונה קמ"ר…‬
‫והוא מכיל סוגים רבים של צמחים‬
‫שמרכיבים את רוב התזונה שלהם.‬
‫אבל גורילות הן אופורטוניסטיות.‬
‫ואובוזו נתקל במשהו שונה.‬
‫נמלים.‬
‫אבל אלה נמלי צבא שיש להן לסתות חזקות.‬
‫והן נושכות בתגובה.‬
‫ההתרגשות מושכת אחרים.‬
‫אחד התפקידים של כסוף גב דומיננטי‬
‫הוא להנחות את הקבוצה‬ ‫לאזורי האכלה טובים…‬
‫וחשוב מכך, לאחד את הקבוצה.‬
‫- אובוזו -‬
‫ההשפעה של אובוזו גוברת.‬
‫כסופי גב מתקשרים בדרכים מורכבות…‬
‫- גיצ'וראסי -‬
‫- אובוזו -‬
‫ושפת הגוף משחקת תפקיד חשוב.‬
‫- אובוזו -‬
‫למקום שבו אתה יושב‬ ‫ולדרך שבה אתה זז יש משמעות רבה.‬
‫- גיצ'וראסי -‬
‫אובוזו קורא תיגר על גיצ'וראסי‬
‫בכך שהוא נע ישירות לעברו.‬
‫כמנהיג הקבוצה, גיצ'וראסי צריך לסלק אותו.‬
‫אבל הוא לא עושה דבר.‬
‫טטה צופה בתשומת לב.‬
‫עימותים בין כסופי גב‬ ‫יכולים להסלים במהירות.‬
‫אובוזו תוקף.‬
‫גודלם של כסופי גב‬ ‫הוא יותר מפי שניים מזה של גבר בוגר.‬
‫הם חזקים פי הרבה.‬
‫וקרבות עלולים להסתיים במוות.‬
‫אובוזו יוצא ללא פגע.‬
‫אבל אין זכר לגיצ'וראסי.‬
‫גיצ'וראסי שרד בקרב.‬
‫אבל הוא הוכה קשות.‬
‫נשלט על ידי הזכר הצעיר לעיני כל הקבוצה.‬
‫כנקבה דומיננטית,‬
‫טטה חייבת להראות לקבוצה במי היא תומכת.‬
‫היא עוזבת עם הזכר המבוגר יותר.‬
‫והקבוצה באה בעקבותיה.‬
‫אחרי שהנהיג אותם במשך חמש שנים,‬
‫גיצ'וראסי הרוויח את נאמנותם.‬
‫אובוזו נדחה.‬
‫לא לכל כסוף גב יש מה שדרוש כדי להנהיג.‬
‫הצלחה או כישלון תלויים באופי.‬
‫הכרתי את פבלו רק כבן שלוש.‬
‫אבל היה ברור שהוא דמות ייחודית, אפילו אז.‬
‫אחרי שאומץ וגודל על ידי כסוף גב בעל עוצמה,‬
‫כשהוא הגיע לגיל 18,‬
‫הוא כבר היה מוכן להנהיג בעצמו.‬
‫- פבלו‬ ‫בן 18 -‬
‫הוא התנתק כדי להקים קבוצה משלו,‬
‫את קבוצת פבלו.‬
‫אבל פבלו היה מנהיג לא שגרתי.‬
‫כשיריב כסוף גב קרא עליו תיגר‬
‫מתוך הקבוצה שלו,‬
‫במקום להילחם,‬
‫פבלו ניצל את ההזדמנות‬ ‫כדי לכרות איתו ברית חזקה.‬
‫על ידי החלפת תוקפנות בשיתוף פעולה,‬
‫ביניהם, הם גרמו לקבוצה לשגשג יותר ויותר.‬
‫בשיאה, קבוצת פבלו מנתה 65 גורילות,‬
‫הקבוצה הכי גדולה‬ ‫של גורילות הרים שאי פעם נודעה.‬
‫ובקרבם היה זכר צעיר‬ ‫שיום אחד יהפוך למנהיג בעצמו.‬
‫גיצ'וראסי.‬
‫אבל עכשיו קוראים תיגר‬ ‫על הדומיננטיות של גיצ'וראסי.‬
‫השאלה היא, האם הוא ישיב מלחמה,‬
‫או שהוא יכול ללמוד לשתף פעולה עם אובוזו?‬
‫למרות שניצח בקרב עם גיצ'וראסי,‬
‫אובוזו עדיין לא מקבל הכרה‬ ‫כמנהיג על ידי שאר חברי הקבוצה.‬
‫או על ידי טטה.‬
‫בלי התמיכה של הנקבה הדומיננטית,‬
‫ייתכן שאובוזו לעולם לא יכבוש את לב הקבוצה.‬
‫- טטה -‬
‫אבל ייתכן שהנאמנות של טטה משתנה.‬
‫בכך שעזבה את גיצ'וראסי והצטרפה לאובוזו,‬
‫היא מסמנת את תמיכתה בזכר הצעיר יותר.‬
‫וגיצ'וראסי מפנה את מקומו.‬
‫אובוזו הוא עכשיו המנהיג של קבוצת פבלו.‬
‫אבל זאת רק ההתחלה.‬
‫להשתלט על המנהיגות זה דבר אחד.‬
‫להישאר בשליטה ולהגן על כולם זה דבר אחר.‬
‫מישהי חדשה מגיעה לקבוצה,‬
‫נקבה מהגרת מהצד השני של ההר.‬
‫איניאנגה עזבה את הקבוצה שבה היא נולדה‬
‫והצטרפה לקבוצת פבלו‬
‫כדי שתוכל להקים משפחה משלה.‬
‫- איניאנגה‬ ‫בת 6 -‬
‫זה מהלך קשה,‬ ‫אבל כזה שמונע על ידי אינסטינקט,‬
‫והוא מונע רביית שארים.‬
‫היא צריכה לגבש מערכות יחסים משלה כאן,‬
‫אבל היא עדיין זרה מבחינת קבוצת פבלו‬
‫ועליה לנהוג בזהירות.‬
‫- אובוזו -‬
‫אובוזו וגיצ'וראסי מסתגלים‬ ‫למערכת היחסים החדשה שלהם.‬
‫עכשיו כשאובוזו המנהיג,‬
‫עליו ללמוד למתן את התוקפנות שלו,‬
‫וגיצ'וראסי חייב ללמוד לכבד את סמכותו.‬
‫המצב עדיין מתוח,‬
‫אבל שפת הגוף שלהם מרמזת‬ ‫שרמה מסוימת של שיתוף פעולה עשויה להתפתח,‬
‫דבר שמרגיע את שאר חברי הקבוצה.‬
‫בעת שהם נמצאים על סף הירדמות,‬
‫תחושה חזקה של ביחד‬ ‫ושל שייכות באה לידי ביטוי‬
‫בשרשרת של מגעים פיזיים עדינים.‬
‫הקשרים האינטימיים שאין לטעות בהם‬ ‫של משפחת גורילות מלוכדת.‬
‫הצעירים יותר בקבוצה לא ינוחו במשך זמן רב.‬
‫גם אובי מתעורר.‬
‫והוא עוזב את אימו כדי לחקור את סביבתו.‬
‫אימפורה מתאושש מעוד מכות.‬
‫כעת הוא כבר איבד‬ ‫כמעט כל קשר משמעותי עם הקבוצה.‬
‫נראה שאובי הוא החבר היחיד שנותר לאימפורה.‬
‫אבל משהו לא תקין.‬
‫אימא של אובי קרובה.‬
‫נראה שהיא שולחת מסר לאימפורה.‬
‫"תתרחק מהתינוק שלי."‬
‫כולם מפנים עורף לאימפורה.‬
‫איניאנגה, הנקבה שזה עתה הגיעה,‬
‫צופה בקבוצה כבר זמן מה.‬
‫במיוחד בטטה.‬
‫כנקבה דומיננטית,‬
‫זו יכולה להיות‬ ‫מערכת יחסים חשובה מאוד לאיניאנגה.‬
‫אם טטה תרשה לאיניאנגה‬ ‫להיות קרובה למשפחה שלה,‬
‫זה ישלח מסר לשאר הקבוצה.‬
‫- אובוזו -‬
‫ונראה שטטה מקבלת אותה בברכה.‬
‫היא אפילו נותנת לאיניאנגה‬ ‫להחזיק את התינוקת שלה.‬
‫נקבות צעירות עושות זאת באופן אינסטינקטיבי.‬
‫זה מכין אותן לאימהות.‬
‫הגעתה של איניאנגה היא סימן חיובי‬
‫גם לקבוצת פבלו וגם לאובוזו.‬
‫משפחות גורילות תמיד מעוניינות לגדול.‬
‫קבוצה גדולה יותר היא חזקה יותר.‬
‫איניאנגה הגיעה בזמן טוב במיוחד.‬
‫אובוזו, לאחר שתפס את מקומו כמנהיג,‬ ‫להוט שיהיו לו צאצאים משלו.‬
‫עם נקבות חדשות שמגיעות…‬
‫ובתקווה, תינוקות חדשים בדרך,‬
‫הקבוצה עשויה לגדול‬
‫ולהפוך לחזקה יותר תחת הנהגתו של אובוזו.‬
‫אימפורה לא לקח חלק‬ ‫בחיי הקבוצה במשך חודשים רבים.‬
‫עכשיו הוא נע לבדו במורד ההר.‬
‫חומה מסמנת את הגבול של יער הגורילות.‬
‫אימפורה הגיע לקצה העולם שלהם.‬
‫הוא נכנס לתוך העולם האנושי.‬
‫אנשים חיו כאן במשך אלפי שנים.‬
‫וגם הם תלויים באדמה.‬
‫מערכת היחסים בין בני אדם לגורילות‬
‫תמיד הייתה בעייתית.‬
‫כשהייתי ברואנדה לפני כמעט 50 שנה,‬
‫ציד הביא את אוכלוסיית הגורילות‬ ‫עד לסף הכחדה.‬
‫נותרו רק כ-250 גורילות בהרי וירונגה.‬
‫ייתכן שלא היו גורילות הרים בכלל‬
‫לולא דיאן פוסי.‬
‫כשציידים החלו להרוג את הגורילות‬ ‫שהיא למדה להכיר ולאהוב…‬
‫- דיג'יט‬ ‫1977-1965 -‬
‫- דוד ברט‬ ‫1978-1952 -‬
‫היא הקדישה את חייה להגנה עליהם…‬
‫בכל אמצעי.‬
‫- דיאן פוסי‬ ‫1985-1932 -‬
‫- איש לא אהב גורילות יותר‬ ‫נוחי בשלום חברה יקרה -‬
‫אפילו אחרי מותה,‬
‫המחקר החלוצי שלה על גורילות המשיך.‬
‫במהלך השנים,‬
‫רבים אחרים קיבלו השראה להגן על הגורילות‬
‫בתוך רואנדה ומחוצה לה.‬
‫וניסיונות לשמר אותן הצליחו יותר ויותר.‬
‫היום, אוכלוסיית הגורילות ברואנדה‬ ‫השתקמה במידה רבה.‬
‫אבל בעוד שאוכלוסייתן גדלה,‬
‫ההרים לא.‬
‫מה זה אומר מבחינת אימפורה?‬
‫ולאן הוא ממשיך מכאן?‬
‫גורילות רבות מצטופפות באותו מרחב.‬
‫זה משנה את ההתנהגות שלהן‬ ‫ואת מערכות היחסים שלהן זו עם זו.‬
‫אימפורה לא רצוי בקבוצת פבלו.‬
‫הוא היה במעלה ההר‬
‫וירד כל הדרך למטה.‬
‫נגמרות לו האפשרויות.‬
‫ייתכן שהוא נועד להיות כסוף גב בודד,‬
‫החיות הכי בלתי צפויות על ההר.‬
‫אובוזו נמצא כעת בביטחה בפסגה.‬
‫הקבוצה יציבה והיא גדלה.‬
‫יש שני תינוקות חדשים…‬
‫אחד מהם הוא של איניאנגה.‬
‫הצאצא הראשון של אובוזו כמנהיג.‬
‫גורילות שזה עתה נולדו‬ ‫תלויות לחלוטין באימהות שלהן.‬
‫וגורילות שהן אימהות‬ ‫מסורות לחלוטין לתינוקות שלהן.‬
‫הם בלתי נפרדים‬ ‫בחודשים הראשונים של החיים.‬
‫איניאנגה היא אימא בפעם הראשונה‬
‫ולחוצה, כמובן.‬
‫אובוזו משגיח עליה מקרוב,‬
‫והוא מגן עליה היטב.‬
‫אבל בתור כסוף הגב הדומיננטי,‬
‫אובוזו לא יכול להשגיח רק על איניאנגה.‬
‫יש עוד נקבות שרוצות את תשומת ליבו.‬
‫ההתנהגויות האלה הן הזמנה להזדווג.‬
‫אובוזו מסכים‬
‫ומשאיר את הקבוצה ללא הגנה.‬
‫- איניאנגה -‬
‫בזמן שדעתו של אובוזו הייתה מוסחת,‬
‫משהו נורא קרה.‬
‫התינוק של איניאנגה נהרג.‬
‫הפציעות מעידות על כך שגורילה אחראית לזה.‬
‫הנקבות האחרות בקבוצה מקיפות אותה.‬
‫- טטה -‬
‫רק איניאנגה יודעת בדיוק מה קרה…‬
‫ומי אחראי.‬
‫אומנם היא הגיעה רק לאחרונה לקבוצה,‬
‫אבל נראה שהאובדן שלה השפיע על כולם.‬
‫איניאנגה התרחקה.‬
‫אבל לפחות היא לא לבד.‬
‫אובוזו היה אביו של התינוק.‬
‫אבל הוא כשל בהגנה‬ ‫על איניאנגה ועל התינוק שלהם.‬
‫עברו ארבעה ימים‬ ‫מאז שהתינוק של איניאנגה נהרג.‬
‫לאבד עולל בצורה כזאת‬
‫עלול לגרום לחברי הקבוצה‬ ‫לאבד אמון במנהיג שלהם,‬
‫ואולי אפילו לפרק את הקבוצה.‬
‫אבל לעת עתה הם מתגודדים סביב אובוזו.‬
‫ואיניאנגה נמצאת לצידו.‬
‫משהו הפחיד אותה.‬
‫אימפורה חזר.‬
‫התגובה שלה אומרת לאובוזו‬ ‫כל מה שהוא צריך לדעת.‬
‫אימפורה הרג את התינוק של איניאנגה.‬
‫וכעת הוא מהווה איום על כולם.‬
‫אובוזו תוקף.‬
‫אבל עכשיו, אימפורה הרבה יותר חזק.‬
‫גיצ'וראסי מצטרף.‬
‫אימפורה בורח.‬
‫אבל הוא לא הרחיק לכת.‬
‫בשנה האחרונה‬
‫הוא אומנם לא נכלל בחיי הקבוצה,‬
‫אבל הוא מעולם לא עזב אותה לגמרי.‬
‫אבל עכשיו, גבול נחצה.‬
‫הוא הרג בן משפחה.‬
‫חברי הקבוצה מתאספים‬ ‫סביב המנהיג שלהם, אובוזו.‬
‫ועכשיו הוא מוביל אותם למשימה.‬
‫אימפורה עושה את דרכו במעלה ההר.‬
‫אבל הוא לא לבד.‬
‫אובוזו צמוד מאחור,‬
‫עם טטה וגיצ'וראסי לצידו.‬
‫הם דוחפים את אימפורה החוצה לגמרי.‬
‫אימפורה חוצה אל העמק הבא לבדו.‬
‫אולי הוא נועד להגיע לכאן מלכתחילה.‬
‫או שאולי יש גבול למכות‬ ‫שגורילה יכולה לספוג.‬
‫אימפורה עשוי כעת‬ ‫לשוטט לבדו בהרים במשך שנים.‬
‫או שאולי הוא ימצא משפחה משלו יום אחד.‬
‫זה יתגלה רק בבוא הזמן.‬
‫יש לפחות חבר אחד בקבוצה‬ ‫שיתגעגע לאימפורה.‬
‫אובי כנראה צעיר מכדי להבין‬ ‫את האירועים שהתרחשו כאן.‬
‫אבל אימפורה היה חבר שלו.‬
‫ועכשיו החבר שלו עזב.‬
‫עם זאת, אובי,‬ ‫בדיוק כמו פבלו הקטן, הוא סתגלן מאוד.‬
‫ונראה שהוא נחוש בדעתו לרכוש חבר גדול חדש.‬
‫אובוזו.‬
‫זו הייתה שנת מבחן עבור אובוזו,‬
‫אבל הוא התפתח לתוך תפקידו כמנהיג.‬
‫ואולי עכשיו ידידות עם אובי‬ ‫היא בדיוק מה שהוא צריך בחייו.‬
‫גיצ'וראסי כבר לא המנהיג כאן,‬
‫אבל הוא ממלא תפקיד חדש‬ ‫בכך שהוא תומך בכסוף גב צעיר וחזק יותר.‬
‫יש לו הרבה ידע והוא יעזור מאוד לאובוזו.‬
‫ייתכן מאוד שזה התפקיד החשוב ביותר בחייו.‬
‫לטטה היה תפקיד קריטי‬ ‫בתמיכה במעבר המנהיגות.‬
‫ומצבם שלה ושל המשפחה שלה טוב.‬
‫כעת התינוקת שלה כמעט בת שנתיים.‬
‫היא מתחזקת‬
‫ומפתחת אופי.‬
‫איניאנגה עברה תקופה קשה.‬
‫היא איבדה את התינוק הראשון שלה,‬
‫ואנחנו יכולים רק לדמיין‬ ‫שתהיה לכך השפעה מתמשכת עליה.‬
‫אבל עכשיו היא חברה מן המניין בקבוצת פבלו…‬
‫וחלק ממשהו שנמצא בעומקם של חיי הגורילות.‬
‫משפחה.‬
‫קבוצת פבלו היא לא המשפחה המושלמת.‬
‫אין משפחה מושלמת.‬
‫אבל הם נשארו יחד‬ ‫לאחר שעברו זמנים קשים מאוד.‬
‫וכרגע המצב משתפר עבור קבוצת פבלו…‬
‫כפי שהוא משתפר עבור המין בכללותו.‬
‫כיום יש יותר מ-600 גורילות הרים‬
‫בהרי וירונגה.‬
‫האוכלוסייה שלהם יותר מהוכפלה‬ ‫מאז שהייתי שם לפני כמעט 50 שנה.‬
‫זה אחד מסיפורי ההצלחה האדירים ביותר‬ ‫בתחום השימור שהייתי עד להם.‬
‫ואולי זה בזכות החיבור העמוק‬
‫שאנשים מרגישים כלפי גורילות.‬
‫זה חיבור שנשאר איתי כל חיי.‬
‫והכול התחיל עם גורילה אחת קטנה ומיוחדת.‬
‫למרות התחלה קשה בחיים,‬
‫פבלו גדל להיות מנהיג חזק וכריזמטי.‬
‫הוא נותר מסור למשפחתו עד הסוף.‬
‫אלו הם חלק מהתיעודים הידועים‬ ‫האחרונים של פבלו.‬
‫בגיל 33,‬
‫בזמן שהוא מגן על הקבוצה שלו מגורילה יריבה,‬
‫כסוף הגב הגדול נהרג.‬
‫לעולם לא אשכח אותו…‬
‫או את ההשפעה שהייתה לו עליי.‬
‫- פבלו‬ ‫2008-1974 -‬
‫המילים שאני משתמש בהן הן,‬
‫"יש יותר משמעות בהחלפת מבט עם גורילה‬
‫"מאשר עם כל חיה אחרת שאני מכיר."‬
‫ואני דבק בכך.‬
‫אני חושב שזאת האמת.‬
‫תרגום כתוביות: אורית זיו‬